open-index/open-wikipedia-markdown huggingface dataset:
Πρωκτός

thumb|250px|Ο πρωκτός φαίνεται στο διάγραμμα με κόκκινο
thumb|250px|Ανθρώπινος πρωκτός.
Ο **πρωκτός** είναι το τελικό τμήμα του γαστρεντερικού συστήματος, στην αντίθετη πλευρά από το στόμα. Κατά τον κεφαλουραίο άξονα εκτείνεται από την ορθοπρωκτική συμβολή ως το πρωκτικό στόμιο και κατά τον προσθιοπίσθιο άξονα από το περινεϊκό σώμα ως τον πρωκτοκοκκυγικό σύνδεσμο. Η ορθοπρωκτική συμβολή εσωτερικά δεικνύεται από τα άνω όρια των πρακτικών στύλων (οδοντωτή γραμμή). Το πάνω τμήμα του πρωκτού εμβρυολογικά προέρχεται από το οπίσθιο έντερο (hindgut) ενώ το κατώτερο τμήμα από το πρωκτικό εντύπωμα. Περιβάλλεται από τους ανελκτήρες μυς και τους έσω και έξω σφιγκτήρες του πρωκτού. Η λειτουργία του είναι να ελέγχει την αποβολή των κοπράνων, ημιστερεή ουσία η οποία παράγεται από την πέψη της τροφής και περιλαμβάνει κατά κύριο λόγο αποπεπτωκότα του εντερικού βλεννογόνου, άπεπτη τροφή, τροφή χωρίς θρεπτικά συστατικά ή περίσσεια βακτηρίων και άλλων ενδοβιωτικών οργανισμών.

Τα αμφίβια, ερπετά και πτηνά χρησιμοποιούν το ίδιο στόμιο, γνωστό ως κλοάκη ή αμάρα για την αποβολή υγρών και στερεών αποβλήτων, τη συνουσία και την ωοτοκία. Τα μονότρημμα θηλαστικά έχουν επίσης κλοάκη, η οποία θεωρείται χαρακτηριστικό το οποίο εξελίχθηκε από τα πρώτα αμνιωτά και θηριαψιδωτά. Τα μαρσιποφόρα έχουν ένα στόμιο για την αποβολή ούρων και κοπράνων, αλλά στα θηλυκά ο κόλπος είναι ξέχωρος. Τα πλακουντοφόρα θηλαστικά έχουν διαφορετικά στόμια για την αφόδευση, την ούρηση και την αναπαραγωγή. Τα αρσενικά έχουν ένα στόμιο για την αφόδευση και ένα για την ούρηση και αναπαραγωγή, αν και τα κανάλια που καταλήγουν σε αυτό το στόμιο είναι διαφορετικά.

Πολύ χρήσιμη επίσης είναι η δακτυλική εξέταση κατά την οποία επιτρέπεται ο ενδελεχής έλεγχος τόσο του ίδιου του πρωκτού όσο και των γειτονικών οργάνων (κολεός στις γυναίκες και προστάτης και σπερματοδόχες κύστεις στους άνδρες) μέσω της εισόδου δακτύλου δια του εξωτερικού στομίου.

## Εξωτερικοί σύνδεσμοι

Κατηγορία:Πεπτικό σύστημα
Κερνάρφον

Το **Κερνάρφον** (ουαλικά: *Caernarfon* «Καϊρνάρβον») είναι πόλη, κοινότητα και λιμάνι του Γκουίνεντ στην Ουαλία. Ο πληθυσμός της το 2011 ήταν 9.615 κάτοικοι. Βρίσκεται κατά μήκος του αυτοκινητοδρόμου A487, στην ανατολική ακτή των Στενών Μενάι, απέναντι από το Νησί του Άνγκλεσι. Απέχει 13,8 χλμ από το Μπάνγκορ, 31,2 χλμ από το Πόρθμαντογκ και 12,9 χλμ από το Λάνμπερις και το Εθνικό Πάρκο Σνοουντόνια.

Η ιστορική σπουδαιότητα και τα ορόσημα της πόλης την έχουν καταστήσει σημαντικό τουριστικό κέντρο. Πολλές τοπικές επιχειρήσεις στηρίζονται στον τομέα του τουρισμού. Εκεί υπάρχουν πολλοί ξενώνες, ξενοδοχεία, πανδοχεία, μπαρ, εστιατόρια και διάφορα καταστήματα. Η πλειονότητα των καταστημάτων της πόλης βρίσκεται είτε στο κέντρο της πόλης, γύρω από την Οδό Πουλ και την Πλατεία Κάστρου (Maes), καθώς και στην Προκυμαία Βικτόρια.

Ανάμεσα στα ιστορικά μνημεία της πόλης περιλαμβάνονται το Κάστρο του Κερνάρφον, τα ιστορικά τείχη, η Εκκλησία του Αγίου Πέμπλιγκ, ο ανδριάντας του Ντέιβιντ Λόιντ Τζορτζ, η Παλαιά Αγορά, τα Παλαιά Δικαστήρια κλπ.

## Φωτοθήκη

WHR NG87 leaving Caernarfon.jpg|
Caernarfon castle from the west.jpg|
Caernarfon church post office.jpg|
View northwards along Bangor Street, Caernarfon - geograph.org.uk - 1591322.jpg|
Caernarfon Castle, Wales (8237788732).jpg|


## Παραπομπές


Κατηγορία:Πόλεις της Ουαλίας
Κόπρανα

thumb|Κόπρανα ελέφαντα
Τα **κόπρανα** είναι στερεά ή ημιστερεά απόβλητα που παράγονται από το γαστρεντερικό σύστημα των ζώων και αποβάλλονται μέσω του πρωκτού ή της κλοάκης (ή αμάρας) με τη διαδικασία της αφόδευσης. Περιλαμβάνουν άπεπτη τροφή, τροφή χωρίς θρεπτικά συστατικά ή περίσσεια βακτηρίων και άλλων ενδοβιωτικών οργανισμών. Τα κόπρανα έχουν διάφορες χρήσεις, όπως ως λίπασμα στη γεωργία, όπως το γκουανό και ως πηγή καυσίμου.

## Εξωτερικοί σύνδεσμοι
* 
* 

κατηγορία:Πεπτικό σύστημα
κατηγορία:Φυσιολογία ζώων
Αμνιωτά

Τα **αμνιωτά** (από το ελληνικό *ἀμνίον*, «μεμβράνη που περιβάλλει το έμβρυο») είναι ένας κλάδος τετράποδων σπονδυλωτών που περιλαμβάνει τα ερπετά, τα πτηνά και θηλαστικά που γεννούν τα αυγά τους στη στεριά ή διατηρούν το γονιμοποιημένο ωάριο στη μητέρα. Διακρίνονται από τα αναμνιωτά, που γεννούν συνήθως τα αυγά τους στο νερό.

## Γενική περιγραφή
Τα αμνιωτά είναι τετράποδα, που χαρακτηρίζονται από το ότι έχουν ένα αυγό και είναι εξοπλισμένα με άμνιο, προσαρμογή για να γεννήσουν τα αυγά στην ξηρά και όχι στο νερό, όπως συνήθως κάνουν τα αναμνιωτά (συμπεριλαμβανομένων των βατράχων). Στα αμνιωτά περιλαμβάνονται τα συναψιδωτά (θηλαστικά μαζί με τους εξαφανισμένους συγγενείς τους) και σαυρόψιδα (ερπετά και πτηνά), καθώς και οι πρόγονοί τους. Τα έμβρυα των αμνιωτών είτε ως αυγά ή ως αναπτυσσόμενα στο θηλυκό, προστατεύονται και βοηθούνται από αρκετές εκτεταμένες μεμβράνες. Στα ευθήρια θηλαστικά (όπως ο άνθρωπος), αυτές οι μεμβράνες περιλαμβάνουν τον αμνιακό σάκο που περιβάλλει το έμβρυο. Οι εμβρυϊκές μεμβράνες και η έλλειψη του σταδίου της προνύμφης διακρίνουν τα αμνιωτά από τα τετράποδα αμφίβια.

Τα πρώτα αμνιωτά, που αναφέρονται ως «βασικά αμνιωτά», έμοιαζαν με μικρές σαύρες και εξελίχθηκαν από αμφίβια ερπετόμορφα περίπου 312 εκατομμύρια χρόνια πριν, στη Λιθανθρακόφόρο, αναπτύσσοντας περίπου 20.000 είδη. Τα αυγά τους μπορούσαν να επιβιώσουν έξω από το νερό, επιτρέποντας στα αμνιωτά να επεκταθούν στην ξηρά. Τα αυγά μπορούσαν επίσης να αναπνέουν και να αντιμετωπίζουν τα απόβλητά τους, επιτρέποντας στα αμνιωτά να εξελιχθούν σε μεγαλύτερες μορφές.

## Αμνιακό αυγό
Το αμνιακό αυγό αντιπροσωπεύει μια κρίσιμη απόκλιση των σπονδυλωτών, που επέτρεψε την αναπαραγωγή στην ξηρά χωρίς την ανάγκη επιστροφής στο νερό για αναπαραγωγή, όπως απαιτείται από τα αμφίβια. Από αυτό το σημείο τα αμνιωτά εξαπλώθηκαν σε όλο τον κόσμο, έως ότου έγιναν κυρίαρχα σπονδυλωτά της γης. Πολύ νωρίς στην εξελικτική ιστορία τους τα βασικά αμνιωτά απέκλιναν σε δύο κύριες γραμμές, τα συναψιδωτά και τα σαυρόψιδα, που εξακολουθούν να υφίστανται στη σύγχρονη εποχή. Το παλαιότερο γνωστό απολίθωμα συναψιδωτού είναι ο *[[Protoclepsydrops]]* από περίπου 312.000.000 χρόνια πριν, ενώ το παλαιότερη γνωστή σαυροψίδα είναι πιθανώς η Paleothyris, από τη Μέση Πενσυλβάνια (περίπου 306 με 312.000.000 χρόνια πριν).

## Παραπομπές


## Εξωτερικοί σύνδεσμοι
*Out of the Swamps 

Κατηγορία:Τετράποδα
The Best of Acoustic Jethro Tull

Το **The Best of Acoustic Jethro Tull** είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 12 Μαρτίου του 2007 μέσω της δισκογραφικής εταιρίας "EMI Records".

Οι κριτικές για την συλλογή υπήρξαν μέτριες προς θετικές, με το "Allmusic" να την βαθμολογεί με τέσσερα αστέρια με άριστα τα πέντε, το "PopMatters" με 6 / 10 και το "ProgArchives" με 3,35 / 5.

Η συλλογή περιλαμβάνει ακουστικές εκτελέσεις γνωστών κομματιών των Jethro Tull, όπως και ακουστικά τραγούδια από σχεδόν όλη την δισκογραφία τους.

## Λίστα Τραγουδιών
#"Fat Man" - 2:51
#"Life is a Long Song" - 3:18
#"Cheap Day Return" - 1:22
#"Mother Goose" - 3:53
#"Wond'ring Aloud" - 1:55
#"Thick as a Brick (Intro) (Edit No 1)" - 3:03
#"Skating Away (on the Thin Ice of the New Day)" - 4:11
#"Cold Wind to Valhalla (Intro)" - 1:29
#"One White Duck / 010 = Nothing at All" - 4:38
#"Salamander" - 2:51
#"Jack in the Green" - 2:29
#"Velvet Green" - 6:03
#"Dun Ringill" - 2:41
#"Jack Frost and the Hooded Crow" - 3:23
#"Under Wraps 2" - 2:14
#"Jack-a-Lynn" - 4:56
#"Someday the Sun Won't Shine for You" - 2:01
#"Broadford Bazaar" - 3:39
#"The Water Carrier" - 2:56
#"Rupi's Dance" - 3:01
#"A Christmas Song" - 2:41
#"Weathercock" - 4:20
#"One Brown Mouse" (2006 version) - 3:41
#"Pastime with Good Company (Live in Denmark)" - 4:13

## Μέλη των Jethro Tull
Οι μουσικοί οι οποίοι συμμετείχαν στις ηχογραφήσεις των κομματιών του "*The Best of Acoustic Jethro Tull*" ήταν οι εξής:
* **[[Ίαν Άντερσον]]** - φωνητικά, φλάουτο, σαξόφωνο, μαντολίνο, κιθάρα
* **[[Μπάριμορ Μπάρλοου]]** - τύμπανα
* **[[Μάρτιν Μπαρ]]** - ηλεκτρική κιθάρα
* **Κλάιβ Μπάνκερ** - τύμπανα
* **Αν Μαρί Καλχούν** - βιολί
* **Τζέρι Κόνγουεϊ** - τύμπανα
* **Τζέιμς Ντάνκαν** - τύμπανα
* **[[Ντον Πέρι]]** - τύμπανα
* **Τζον Έβανς** - πιάνο
* **Πήτερ-Τζον Βετές** - πλήκτρα
* **Άντι Γκίντινγκς** - πλήκτρα
* **Τζον Ο' Χάρα** - πλήκτρα
* **Ντέιβιντ Πάλμερ** - πλήκτρα
* **[[Τζον Γκλάσκοκ]]** - μπάσο
* **Ντέιβιντ Γκούντιερ** - μπάσο
* **[[Τζέφρι Χάμοντ]]** - μπάσο
* **Τζόναθαν Νόις** - μπάσο
* **Ντέιβ Πεγκ** - μπάσο

## Πηγές
* The Best of Acoustic Jethro Tull - Jethro Tull | Songs, Reviews, Credits, Awards | AllMusic
* Jethro Tull: The Best of Acoustic Jethro Tull | PopMatters
* JETHRO TULL The Best of Acoustic Jethro Tull reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2007
Ντάχλα

Η **Ντάχλα** (αραβικά: الداخلة‎, ισπανικά: **Villa Cisneros**) είναι πόλη στη Δυτική Σαχάρα. Είναι η δεύτερη μεγαλύτερη πόλη της χώρας και βρίσκεται σε μία μικρή χερσόνησο στις αφρικανικές ακτές του Ατλαντικού Ωκεανού, 550 χιλιόμετρα νότια της πρωτεύουσας Ελ Αγιούν. Το 2014 ο πληθυσμός της υπολογίζονταν στους 106.277  κατοίκους.

## Τουρισμός
Οι κύριες οικονομικές δραστηριότητες της πόλης είναι η αλιεία και ο τουρισμός. Τα τελευταία χρόνια η πόλη έχει γίνει επίκεντρο των θαλάσσιων σπορ, όπως το kitesurfing, το windsurfing και το surf casting. 

Η φυσική ιαματική πηγή Ασμαά, που βρίσκεται 36 χλμ. βορειοανατολικά από την πόλη, είναι επίσης ένα πολύ δημοφιλές σημείο για τους τουρίστες που έρχονται για τα ιαματικά νερά της (38 °C), τα οποία προέρχονται από ένα πηγάδι βάθους περίπου 700 μέτρων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δυτικής Σαχάρας
Πενσυλβάνια εποχή

[thumb|right|300px|Γενικός γεωγραφικός χάρτης των [ΗΠΑ κατά τη μέση Πενσυλβάνια]]
Η **Πενσυλβάνια** (επίσης γνωστή ως **Άνω Λιθανθρακοφόρος** ή **Ύστερη Λιθανθρακοφόρος**) είναι σύμφωνα με τον γεωλογικό χρόνο της ICS η νεότερη από τις εποχές της Λιθανθρακοφόρου. Διήρκeσε 323,2 - 298,9 Ma (million years ago}. Όπως συμβαίνει και με πολλές άλλες γεωχρονολογικές μονάδες τα στρώματα που καθορίζουν την Πενσυλβάνια είναι γνωστά, αλλά οι ακριβείς ημερομηνίες έναρξης και τέλους της περιόδου είναι αβέβαιες. Η Πενσυλβάνια εποχή πήρε το όνομά της από την ομώνυμη Πενσυλβάνια, όπου τα ανθρακοπαραγωγά στρώματα της περιόδου είναι ευρύτατα διαδεδομένα.

## Ευρωπαϊκή και βορειοαμερικανική στρωματογραφία
Η διαφοροποίηση ανάμεσα σε Πενσυλβάνια και Μισσισσίπια διαμορφώθηκε από τη βορειοαμερικανική στρωματογραφία. Στη Βόρεια Αμερική, όπου οι αρχές της Λιθανθρακοφόρου βρίσκονται σε στρώματα κυρίως θαλάσσιου ασβεστόλιθου, η Πενσυλβάνια στο παρελθόν αντιμετωπιζόταν ως ολοκληρωμένη γεωλογική εποχή μεταξύ της Μισσισσίπιας και της Πέρμιας. Στην Ευρώπη, η Μισσισσίπια και η Πενσυλβάνια είναι λίγο-πολύ συνεχής ακολουθία ηπειρωτικών αλούβιων και ομαδοποιούνται ως λιθανθρακοφόρος περιόδος. Η τρέχουσα διεθνής γεωλογική κλίμακα της Επιτροπής Διεθνούς Στρωματογραφίας καθορίζει τη Μισσισσίπια και την Πενσυλβάνια ως υποπεριόδους της Λιθανθρακοφόρου

## Ζωή
### Μύκητες
Όλες οι σύγχρονες τάξεις μυκήτων βρέθηκαν σε πετρώματα της Πενσυλβάνιας

### Σπονδυλωτά
Τα αμφίβια ήταν ποικίλα και κοινά. Ορισμένα έφταναν αρκετά μέτρα μήκος ως ενήλικα. Η κατάρρευση της οικολογίας των τροπικών δασών κατά τα μέσα της Πενσυλβάνιας προκάλεσε τον αφανοσμό αρκετών ειδών αμφιβίων που δεν κατάφεραν να επιβιώσουν σε ξηρότερες συνθήκες. Τα ερπετά άκμασαν εξαιτίας ειδικών προσαρμογών στο περιβάλλον. Μία από τις μεγαλύτερες εξελίξεις της Λιθανθρακοφόρου ήταν το αμνιωτικό αυγό, που επέτρεψε την περαιτέρω εκμετάλλευση της ξηράς από ορισμένα τετράποδα. Σε αυτές περιλαμβάνονται τα πρώτα ερπετά σαυρόψιδα (*[[Hylonomus]]*), και η παλαιότερη γνωστή συναψίδα (*[[Archaeothyris]]*). Τα ερπετά υποβλήθηκαν σε σε σημαντικές εξελικτικές αλλαγές, προκειμένου να προσαρμοστούν στο ξηρότερο κλίμα που ακολούθησε την κατάρρευση του τροπικού δάσους.

## Παραπομπές-σημειώσεις


## Εξωτερικοί συνδεσμοι
* The Late Carboniferous a Time of Great Coal Swamps, Paleomap project. World map from this time period.
* The Carboniferous - 354 to 290 Million Years Ago, University of California Museum of Paleontology. Information on stratigraphies, localities, tectonics, and life.
* The Pennsylvanian Epoch of the Carboniferous Period: 318 to 299 Mya, Paleos.com
* US Geological Survey comparison of time scales

Κατηγορία:Λιθανθρακοφόρος περίοδος
Φτηνή Ποπ για την Ελίτ

Η ***Φτηνή Ποπ για την Ελίτ*** είναι ο δεύτερος "κανονικός" δίσκος του μουσικού συγκροτήματος Κόρε. Ύδρο.. Ηχογραφημένος στο "σπιτικό" studio του συγκροτήματος στην Κέρκυρα, ο δίσκος κυκλοφόρησε τον Φεβρουάριο του 2006 από την ΕΜΙ, υπό το label της Capitol και γνώρισε απρόσμενη εμπορική επιτυχία, φτάνοντας ως το #21 του επίσημου ελληνικού album chart της IFPI, με το τραγούδι "Όχι πια Έρωτες" να απολαμβάνει εξαιρετικό ραδιοφωνικό και τηλεοπτικό airplay. Στις 13 Φεβρουαρίου του 2012, έξι χρόνια μετά την πρώτη κυκλοφορία του σε CD, ο δίσκος επανακυκλοφόρησε σε διπλό συλλεκτικό βινύλιο από την ανεξάρτητη Inner Ear.

## Λίστα Κομματιών

# "Οι Εραστές του Τίποτα" – 3:33
# "Το Σπίτι" – 4:36
# "Χειραψία / Gay Anthem for the New Millenium" – 6:32
# "Ραντάρ" – 4:41
# "Περί Πάθους '05" – 3:18
# "Όχι πια Έρωτες" – 3:50
# "Τώρα που δεν Έχω Κανέναν" – 4:38
# "Ξανά με τους Κακούς" – 3:27
# "Καμιά Χριστίνα" – 3:54
# "Άλλη μια Νύχτα Σύγχυσης και Γέλιου" – 5:23
# "(Ένας) Εφιάλτης" – 3:02
# "Δεύτερο Πρόγραμμα" – 3:25

## Σημαντικότερες διακρίσεις
Στο τεύχος 6-13 Απριλίου 2006 του περιοδικού *Αθηνόραμα*, «o πιο αυστηρός Έλληνας μουσικοκριτικός που υπήρξε ποτέ», Αργύρης Ζήλος, βαθμολόγησε τον δίσκο με 4,5/5 αστέρια, ενώ τον Νοέμβριο της ίδιας χρονιάς η *Φτηνή Ποπ για την Ελίτ* ονομάστηκε από το μουσικό περιοδικό *Sonik* «o σημαντικότερος ελληνικός δίσκος της δεκαετίας μέχρι στιγμής». Στο επετειακό 100ό τεύχος του ίδιου περιοδικού, ο δίσκος βρέθηκε στην 1η θέση της λίστας “Τα 100 ελληνικά άλμπουμ της Sonik δεκαετίας”.

## Παραπομπές


## Εξωτερικοί σύνδεσμοι

* Η ''Φτηνή Ποπ για την Ελίτ'' στο Discogs
* Η ''Φτηνή Ποπ για την Ελίτ'' στο MusicBrainz
* Η ''Φτηνή Ποπ για την Ελίτ'' στο YouTube
* Η επίσημη δισκογραφία των Κόρε. Ύδρο.

Κατηγορία:Κόρε. Ύδρο. (δισκογραφία)
Κατηγορία:Άλμπουμ του 2006
Βομβιστική επίθεση στην Πτήση 840 της TWA

Στις 2 Απριλίου 1986 η **Πτήση TWA 840** ή **Πτήση TW 840**, της αεροπορικής εταιρείας *[[Trans World Airlines]]* (*TWA*) με στοιχεία νηολογίου *N54340*, ήταν προγραμματισμένη για τη διαδρομή από το Λος Άντζελες προς το Κάιρο με ενδιάμεσους σταθμούς τη Νέα Υόρκη, τη Ρώμη και την Αθήνα. 

## Ιστορικό πτήσης
Η πτήση αναχώρησε από το Λος Άντζελες με αεροσκάφος *[[Boeing 747]]* και, μετά τη Ρώμη, συνεχίστηκε σε αεροσκάφος *[[Boeing 727]]* για το υπόλοιπο της πτήσης.

20 λεπτά πριν από την προσγείωση του αεροσκάφους στο αεροδρόμιο του Ελληνικού στην Αθήνα, και ενώ το αεροσκάφος είχε αρχίσει την τελική κάθοδο και ήταν σε ύψος 4.000 μέτρα, μια βόμβα την οποία είχαν κρύψει κάτω από το κάθισμα 10F πυροδοτήθηκε ενώ το αεροσκάφος ίπτατο επάνω από το Άργος, δημιουργώντας μια οπή στη δεξιά πλευρά της ατράκτου. 

Τέσσερις Αμερικανοί επιβάτες, συμπεριλαμβανομένου και ενός νηπίου 8 μηνών, εκτινάχθηκαν δια μέσω της οπής με αποτέλεσμα το θανάσιμο τραυματισμό τους από την πτώση. Επτά άλλοι επί του αεροσκάφους τραυματίστηκαν από τα θραύσματα της βόμβας, καθώς ο θάλαμος των επιβατών υπέστη ταχεία αποσυμπίεση. Οι υπόλοιποι 111 επιβάτες και το επταμελές πλήρωμά (3 στο θάλαμο διακυβέρνησης και 4 στον θάλαμο επιβατών), επέζησαν του περιστατικού, καθώς ο Κυβερνήτης Ρίτσαρντ Πίτερσεν πραγματοποίησε αναγκαστική προσγείωση.

## Ανάσυρση των σορών
Οι σοροί των τριών από τα τέσσερα θύματα, Ελληνοαμερικανίδες από την ίδια οικογένεια, ανασύρθηκαν αργότερα, από ένα λιβάδι πλησίον του Άργους· ο τέταρτος, ένας Κολομβιανός, επίσης υπηκοότητας των ΗΠΑ, εντοπίστηκε στην παραπλήσια θαλάσσια περιοχή.

## Ανάληψη ευθύνης
Η αυτοαποκαλούμενη ομάδα *«Αραβικοί Επαναστατικοί Πυρήνες»* ανέλαβε την ευθύνη, λέγοντας ότι διεπράχθη λόγω του "Αμερικάνικου ιμπεριαλισμού" και των συγκρούσεων την προηγούμενη εβδομάδα με τη Λιβύη στον Κόλπο της Σύρτης.

## Αποτέλεσμα της έρευνας
Οι ερευνητές κατέληξαν στο συμπέρασμα ότι η βόμβα περιείχε μία λίβρα πλαστικής εκρηκτικής ύλης. Υπήρχε η υποψία, ότι είχε τοποθετηθεί κάτω από το μαξιλάρι του καθίσματος, σε κάποιο προηγούμενο ταξίδι, από μία Λιβανέζα (μετέπειτα συλληφθείσα, αλλά ουδέποτε καταδικασθείσα) η οποία ήταν μέλος της οργάνωσης του Αμπού Νιντάλ, που αντιτίθετο στην ειρηνευτική διαδικασία.

## Θύματα

## Σημειώσεις


## Παραπομπές


## Δείτε επίσης
* Πτήση TWA 841 (1974)
* TWA Πτήση 840 αεροπειρατεία (1969)

## Εξωτερικοί σύνδεσμοι
*  https://aviation-safety.net/database/record.php?id=19860402-1, τελευταία επίσκεψη: 26 Σεπτεμβρίου 2016

Κατηγορία:Αεροπορικά ατυχήματα και συμβάντα στην Ελλάδα
Κατηγορία:Τρομοκρατία στην Ελλάδα
Κατηγορία:Τρομοκρατικά γεγονότα στην Ελλάδα
Κατηγορία:1986
Φορτ Λόντερντεϊλ

Το **Φορτ Λόντερντεϊλ** (αγγλ. *Fort Lauderdale*) είναι πόλη στην πολιτεία Φλόριντα των ΗΠΑ που βρίσκεται στην κομητεία Μπρόουαρντ της Φλόριντα. Στην απογραφή του 2013 είχε 172.389 κατοίκους.

## Πρόσωπα
### Γεννήσεις
* Έιμι Ντουμάς, πρώην επαγγελματίας παλαίστρια και μουσικός 1975
* Ναντίν Σιέρρα, υψίφωνος 1988

### Θάνατοι
* Λέσλι Νίλσεν, ηθοποιός 1926-2010

## Αθλητισμός
Η πόλη αποτελεί την έδρα των αθλητικών συλλόγων:
* Φορτ Λόντερντεϊλ Στράικερς
* Φορτ Λόντερντεϊλ Στράικερς (1977-1983)

## Παραπομπές


## Εξωτερικοί σύνδεσμοι
* 
*  

Φορτ Λοντερντειλ
Κατηγορία:Έδρες κομητειών της Φλόριντα
Ζακ Μπάκερεελ

Ο **Ζακ Μπάκερεελ** (φλαμανδικά: **Jacques Backereel**, γνωστός και με τα ονόματα Jackus Backel, Jackus Backerl, Jaeckes Bakereil, 1590 Αμβέρσα - 1668 Αμβέρσα) ήταν Φλαμανδός ζωγράφος τοπίων της τεχνοτροπίας μπαρόκ.

## Βιογραφία
Σύμφωνα με τον Άρνολντ Χαουμπράκεν, ο οποίος τον αποκαλεί *Jaques Backereel*, ήταν ένας απ' αυτούς τους *Backereelen* (ενν. την οικογένεια Backereel), στους οποίους είχε αναφερθεί στον 1ο τόμο του έργου του "De groote schouburgh der Nederlantsche konstschilders en schilderessen". Τον αναφέρει στον δεύτερο τόμο ως πρώτο δάσκαλο του Άμπραχαμ Χενούλς, ο οποίος σπούδασε μαζί του από ηλικία 11 ετών ως τα 15 του. Πάντα σύμφωνα με τον Χαουμπράκεν, ο Γερμανός ιστορικός τέχνης Γιοάχιμ φον Σάντραρτ (Joachim von Sandrart, 1606-1688) αναφέρει επτά ή οκτώ μέλη της οικογένειας Μπάκερεελ, τους οποίους γνώριζε προσωπικά. Σήμερα είναι ο μόνος από τους τρεις αδελφούς Μπάκερεελ για τον οποίο υπάρχει τεκμηρίωση. Οι άλλοι δύο είναι ο Χίλλις Μπάκερεελ (Gillis Backereel) και ο Βίλλεμ Μπάκερεελ (Willem Backereel).

Σύμφωνα με το Ολλανδικό Ίδρυμα Ιστορίας της Τέχνης (RKD, Nederlands Instituut voor Kunstgeschiedenis) ήταν επίσης γνωστός ως Jackus Backel ή Backereil και υπήρξε μαθητής του Τομπίας Φερχέχτ (Tobias Verhaecht). Έγινε "Δάσκαλος" στη Συντεχνία του Αγίου Λουκά της Αμβέρσας το 1618.
 Διετέλεσε δάσκαλος των ζωγράφων  Άμπραχαμ Χενούλς (Abraham Genoels) και Φρανσίσκους φαν ντερ Στέεν (Franciscus van der Steen).

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι

*Ζακ Μπάκερεελ στον ιστότοπο Artnet

Κατηγορία:Φλαμανδοί ζωγράφοι
Βόλφγκανγκ Ράινχαρντ

Ο **Βόλφγκανγκ Ράινχαρντ** (γερμανικά: *Wolfgang Reinhardt*, 13 Δεκεμβρίου 1908 - 28 Ιουλίου 1979) ήταν Γερμανός παραγωγός ταινιών και σεναριογράφος. Έκανε την παραγωγή δέκα ταινιών, μεταξύ το 1940 και το 1973. Επίσης, υπήρξε υποψήφιος για Όσκαρ Καλύτερου Διασκευασμένου Σεναρίου μαζί με τον Τσαρλς Κάουφμαν, το 1962, για το έργο *[[Φρόιντ: Απόκρυφα πάθη]]*. Ο Ράινχαρντ γεννήθηκε στο Βερολίνο της Γερμανίας και πέθανε στη Ρώμη της Ιταλίας.

## Εξωτερικοί σύνδεσμοι
*

Κατηγορία:Γερμανοί σεναριογράφοι
Κατηγορία:Γερμανοί παραγωγοί ταινιών
Πάγαρχος

Ο **Πάγαρχος** ήταν βυζαντινό διοικητικό και στρατιωτικό αξίωμα που εφαρμόστηκε στην Αίγυπτο. Ο Πάγαρχος ήταν διοικητής του "Πάγου" και έπειτα της "Παγαρχίας", βυζαντινή υποδιαίρεση που εφαρμόστηκε μόνο στην Αίγυπτο, ο πάγος ήταν κατώτερη διοικητική διαίρεση από την Νομή που αντικατέστησε, περιελάμβανε μερικά χωριά ή μία πόλη ή μία συνοικία. 

Το αξίωμα του Πάγαρχου εμφανίζεται πρώτη φορά τον 5ο αιώνα και διατηρήθηκε και λίγο και μετά την Αραβική κατάκτηση της Αιγύπτου τον 7ο αιώνα. Ο Πάγαρχος ήταν συνήθως κάποιος πλούσιος και γαιοκτήμονας της περιοχής, και η θητεία του ήταν έως τον θάνατο του ενώ το αξίωμα ήταν κληρονομικό, και μόνο ο αυτοκράτορας είχε δικαίωμα να διορίσει ή να παύση κάποιον από το αξίωμα.

Μετά την Αραβική κατάκτηση της Αιγύπτου τον 7ο αιώνα το αξίωμα διατηρήθηκε με όλες τις εξουσίες της Παγαρχίας να περνάνε αποκλειστικά σε αυτόν. Συγκεκριμένα ήταν υπεύθυνος για την συλλογή των φόρων, την συντήρηση και κατασκευή έργων και εκτός της Παγαρχίας του, είχε επίσης δικαστικές, στρατιωτικές και και αρμοδιότητες δημοσίας τάξης. Το όνομα του σταδιακά αντικαταστάθηκε με το αραβικό Σαχίμπ αλ Κούρα. 

## Παραπομπές


## Πηγές
* 

Κατηγορία:Βυζαντινοί στρατιωτικοί τίτλοι
Κατηγορία:Βυζαντινοί διοικητικοί τίτλοι‎
Κατηγορία:Βυζαντινή Αίγυπτος
Κατηγορία:Βυζαντινοί δικαστικοί τίτλοι
Τμήμα Ανατολικών Σποράδων

Το **Τμήμα Ανατολικών Σποράδων** ή **Τμήμα Ανατολικών Νήσων** (1828-1830) ονομαζόταν ένα από τα δεκατρία τμήματα (διοικητικές περιφέρειες) που δημιουργήθηκαν με τη διοικητική διαίρεση του 1828 της νεοσύστατης Ελληνικής Πολιτείας από την Κυβέρνηση Καποδίστρια με το Ι' ψήφισμα της 13ης Απριλίου 1828 και το οποίο καταργήθηκε δυο χρόνια αργότερα, τον Ιούνιο του 1830, όταν η ελληνική κυβέρνηση αναγκάστηκε να αποχωρήσει, δεδομένου ότι η Σάμος και τα υπόλοιπα νησιά της περιοχής, επέστρεψαν στην κυριαρχία της Υψηλής Πύλης, γιατί δεν είχαν περιληφθεί στο Πρωτόκολλο του Λονδίνου του 1830 στο οποίο περιγραφόταν τα εδάφη που έμεναν ανεξάρτητα εκτός της Οθωμανικής Αυτοκρατορίας.

Στο τμήμα αυτό περιλαμβάνονταν τα νησιά Κάλυμνος, Λέρος, Πάτμος, Ικαρία και η Σάμος στην οποία είχε την έδρα του ο έκτακτος επίτροπος. Έκτακτος επίτροπος Ανατολικών Σποράδων ορίστηκε ο Ιωάννης Κωλέττης ο οποίος πήγε στη Σάμο τον Ιούλιο του 1828. Μετά την αναχώρηση των Ελληνικών αρχών από τη Σάμο τον Ιούνιο του 1830 έφυγε και ο Ιωάννης Κωλέττης. Τότε γύρισε στη Σάμο ο Λυκούργος Λογοθέτης και σχηματίστηκε η Σαμιακή Πολιτεία, μέχρι το 1834.

Κατά τη διάρκεια της ύπαρξης του τμήματος Ανατολικών Σποράδων, αρχηγός της εκτελεστικής δυνάμεως, ήταν ο Κωνσταντίνος Λαχανάς, ο οποίος είχε διορισθεί από την Γενική Συνέλευση των Σαμίων Γενικός Καπετάνιος του εν Σάμω Ελληνικού Στρατού από το 1824. Μετά την αποχώρηση της διοίκησης της Ελληνικής Πολιτείας το 1830, ο Λαχανάς συνέχισε να είναι στρατιωτκός αρχηγός, διορισμένος από τον Λυκούργο Λογοθέτη.

## Αναφορές


Κατηγορία:Διοικητική διαίρεση της Ελλάδας 1828
Ελμάν Αλί Αχμέτ

Ο **Ελμάν Αλί Αχμέτ** (πλήρες όνομα: *Μοχάμεντ Αλί Αχμέτ*, σομαλικά: *Cilmi Cali Axmed*, ) υπήρξε Σομαλός επιχειρηματίας και πολιτικός ακτιβιστής.

## Βιογραφικά στοιχεία
Υπήρξε επιχειρηματίας στη πρωτεύουσα της Σομαλίας Μογκαντίσου έλκοντας την καταγωγή του από τη φυλή Ντούνταμπλε Χαουάγιε. Ήταν παντρεμένος με την Φαρτούν Αδάν με την οποία απέκτησε τέσσερις κόρες.

Ήταν ιδιοκτήτης συνεργείου αυτοκινήτων και αργότερα τεχνικής σχολής στην οποία εκπαίδευε πρώην μαχητές του εμφυλίου πολέμου ως μέσω αποκατάστασής αυτών στην αγορά εργασίας και στην κοινωνική ζωή της χώρας. Αναμίχθηκε στις πολιτικές εξελίξεις στη περιοχή λαμβάνοντας πρωτοβουλίες με τους τοπικούς ηγέτες ώστε να δοθεί τέλος στην εμφύλια σύρραξη. Η πολιτική του πορεία ήταν ευθυγραμμισμένη στην ειρηνική συνύπαρξη και στη συμφιλίωση. Για τον λόγο αυτό υπήρξε ιδρυτής τοπικής ποδοσφαιρικής ομάδας Ελμάν ΦΚ, υπήρξε αρωγός στις προσπάθειες για την προστασία των παιδιών, ενώ συνέλαβε στην αποκατάσταση του οδικού δικτύου και της ηλεκτρικής ενέργειας στη πόλη.

Λόγω των απειλών για τη ζωή του, σχεδίαζε να εγκαταλείψει με την οικογένειά του τη χώρα. Δολοφονήθηκε στις 9 Μαρτίου 1996 στην οικία του που βρίσκονταν στα νότια της πόλης. Την περίοδο εκείνη, τον τομέα της πόλης ήλεγχε η παράταξη του Μοχάμεντ Φαράχ Αϊντίντ, ο οποίος αργότερα αρνήθηκε τη συμμετοχή του ιδίου και συναγωνιστών του, ενώ καταδίκασε τη δολοφονία που φαινόταν να είχε πολιτικά κίνητρα. Προς τιμήν του, η συζυγός του Φαρτούν Αδάν και τα παιδιά του, ίδρυσαν στο όνομά του το *Κέντρο Ελμάν Ειρήνης και Ανθρωπίνων Δικαιωμάτων*.

## Παραπομπές


## Δείτε επίσης
* Φαρτούν Αδάν
* Ελμάν ΦΚ

Κατηγορία:Σομαλοί ακτιβιστές
Κατηγορία:Σομαλοί επιχειρηματίες
Κατηγορία:Πρόεδροι ποδοσφαιρικών ομάδων της Σομαλίας
Φρανς Μπουλς

Ο **Φρανς Μπουλς** (φλαμανδικά: **Frans Boels**, περ. 1555 Μέχελεν - 1596 Αμβέρσα ήταν Φλαμανδός ζωγράφος και σχεδιαστής, ο οποίος δραστηριοποιήθηκε στην Ολλανδική Δημοκρατία κατά τα τελευταία χρόνια της ζωής του. Είναι κυρίως γνωστός ως ζωγράφος τοπίων.

## Βίος
Δεν είναι πολλά στοιχεία γνωστά ούτε για τη ζωή του ούτε για τη σταδιοδρομία του. Γεννήθηκε στο Μέχελεν και ήταν μαθητής και θετός γιος του Χανς Μπολ, επιτυχημένου και πολύπλευρου τοπιογράφου και σχεδιαστή. Δραστηριοποιήθηκε στην Αμβέρσα μεταξύ 1572 και 1584 και στη συνέχεια μετακόμισε στο Άμστερνταμ όπου καταγράφεται από το 1584 ως το 1596. Πιθανότατα έφυγε με τον πατριό του, Χανς Μπολ, ο οποίος διέφυγε από τη νότια Ολλανδία για θρησκευτικούς λόγους. Το 1593 ο Ολλανδός χαράκτης Χέντρικ Χόλτσιους (Hendrik Goltzius) έφτιαξε ένα πορτρέτο του Χανς Μπολ, το οποίο αφιέρωσε, ως ένδειξη φιλίας, στον θετό γιο του Μπολ, Φρανς Μπουλς.

Ο βιογράφος Κάρελ φαν Μάντερ αναφέρει στο *Schilder-boeck* (= βιβλίο των ζωγράφων), 1604, ότι ο Φρανς Μπουλς ήταν πολύ καλός στο να ζωγραφίζει μικρογραφίες τοπίων. Ο Μπουλς είναι πράγματι γνωστός για τα τοπία του, τα οποία ζωγράφιζε με τέμπερα (γκουάς) στο ύφος και την ποιότητα που τα ζωγράφιζε ο δάσκαλός του Χανς Μπολ. Μερικές από τις δημιουργίες του παλαιότερα είχαν αποδοθεί στον Μπολ. Το 1588 ο Φρανς Μπουλς δημιούργησε πολλά τοπία με τον γενικό τίτλο "Ορεινά τοπία με μυθολογικές μορφές".

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
NGC 66

Ο **[[Νέος Γενικός Κατάλογος|NGC]] 66** είναι ραβδωτός σπειροειδής γαλαξίας στον αστερισμό Κήτος. Απέχει περίπου 340 εκατομμύρια έτη φωτός από το ηλιακό σύστημα και έχει διάμετρο 110.000 ετών φωτός. Τον ανακάλυψε ο αστρονόμος Φρανκ Μύλερ (Frank Muller) το 1886.

## Παραπομπές


## Αναφορές

## Εξωτερικοί σύνδεσμοι
* 

0066
01236
Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
NGC 73

Ο **[[Νέος Γενικός Κατάλογος|NGC]] 73** είναι σπειροειδής γαλαξίας στον αστερισμό Κήτος. Απέχει περίπου 350 εκατομμύρια έτη φωτός από το ηλιακό σύστημα και έχει διάμετρο περίπου 160.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) την 21η Οκτωβρίου 1886.

## Παραπομπές


## Αναφορές

## Εξωτερικοί σύνδεσμοι
* 

0073
01211
Κατηγορία:Σπειροειδείς γαλαξίες
Κατηγορία:Κήτος (αστερισμός)
Αννώνη η πορφυρά

Η **Αννώνη η πορφυρά** (**''Annona purpurea**)* είναι εδώδιμος [[καρπός]] και [[Φαρμακευτικά φυτά|φαρμακευτικό φυτό]] στην οικογένεια των [[Αννωνοειδή|Αννωνοειδών]] *(Annonaceae)*. Είναι φυτό εγγενές στο [[Μεξικό]], την [[Κεντρική Αμερική]] και σε τμήματα της [[Νότια Αμερική|Νότιας Αμερικής]]. Κοινές ονομασίες της στις περιοχές αυτές είναι: *soncoya*, *sincuya* και *cabeza de negro*. Είναι μικρό έως μεσαίο [[δέντρο]] που φτάνει το μέγιστο ύψος των 6 έως 10 μ. Είναι [[φυλλοβόλο]] *(deciduous)* με φύλλα τριχωτά και μεγάλα, καθώς και άνθη με έντονο άρωμα.

Οι καρποί του είναι στρογγυλεμένοι, πλάτους 15 έως 20 εκ. και καλύπτονται με καφέ φλοιό μαλακής υφής, που κάνει δύσκολη την τομή του καρπού κατά την ωρίμανση. Η επιφάνεια του καρπού έχει προεξοχές σαν άγκιστρα. Ο καρπός του φέρει πολλούς σπόρους, οι οποίοι έχουν χρόνο βλάστησης από 1 έως 6 μήνες. Τα δέντρα χρειάζονται περίπου 1 έως 3 χρόνια για να καρποφορήσουν και μπορούν να καλλιεργηθούν και σε γλάστρα.

Το είδος σχετίζεται στενά με το *cherimoya*, το [[γλυκόμηλο]] και τις υπόλοιπες [[Αννώνη|Αννώνες]] *(Annonas)*. Η *soncoya* είναι σχετικά άγνωστη μεταξύ των Αννώνων *(Annonas*)· ο καρπός της είναι αδιάφορης ποιότητας και δεν έχει προσελκύσει ενδιαφέρον για ευρεία καλλιέργεια. Οι καρποί έχουν την ίδια υφή με αυτούς του *soursop*, και ορισμένες φορές περιγράφονται ως έχοντες χορδές ή ινώδεις.

==Δείτε επίσης==
* [[Αννώνη]]
* [[Αννώνη η φολιδωτή]]
* [[Αννώνη η ακανθώδης]]

==Εικόνες==
<gallery class="center" caption="" widths="250px" heights="250px">
Αρχείο:Soncoya (Annona Purpurea).jpg|Ανώριμος πράσινος καρπός Α. της πορφυράς.
Αρχείο:Sincuya El Salvador 2011.jpg|Καρπός Αννώνης της πορφυράς, ο οποίος αναπτύσσεται σε δέντρο στο [[Ελ Σαλβαδόρ]].
</gallery>

== Σημειώσεις ==
<references responsive="0" group="Σημ." />
;Παραπομπές σημειώσεων
<references group="Παρ. Σημ." />

== Παραπομπές ==
<references />

==Εξωτερικοί σύνδεσμοι==

*  [http://florawww.eeb.uconn.edu/199900585.html *Annona purpurea''] at University of Connecticut, Ecology & Evolutionary Biology
*  Soncoya at Trade Winds Fruit
*  Soncoya at Fruitsinfo.com

Κατηγορία:Αννωνοειδή
Κατηγορία:Χλωρίδα της Νότιας Αμερικής
Κατηγορία:Χλωρίδα της Κεντρικής Αμερικής
Κατηγορία:Τροπικά φρούτα
Λουλούδι της ερήμου

Με τον όρο **λουλούδι της ερήμου** μπορεί να αναφέρονται:

* Το λουλούδι της ερήμου (όπερα), 1863, όπερα του Ουίλλιαμ Βίνσεντ Γουάλας.
* Λουλούδι της ερήμου (βιβλίο), 1998, αυτοβιογραφία της Σομαλής μοντέλου Γουόρις Ντίρι.
* Λουλούδι της ερήμου (ταινία), 2009, γερμανική αυτοβιογραφική ταινία, μεταφορά του ομώνυμου βιβλίου, με σκηνοθέτη την Σέρι Χόρμαν.
Χανς Μπολ

Ο **Χανς Μπολ** (φλαμανδικά: *Hans Bol*, 16 Δεκεμβρίου 1534 – 20 Νοεμβρίου 1593) ήταν Φλαμανδός ζωγράφος, ο οποίος μετανάστευσε στην Ολλανδική Δημοκρατία. Έγινε γνωστός ως τοπιογράφος και ζωγράφος αλληγορικών και βιβλικών σκηνών με τη μανιεριστική τεχνοτροπία.

## Βίος
Ο Μπολ γεννήθηκε στο Μέχελεν. Η πρώτη του εκπαίδευση έγινε στο Μέχελεν από τους θείους του Γιάκομπ Μπολ και Γιαν Μπολ, που επίσης ήταν ζωγράφοι. Στη συνέχεια και σε ηλικία 14 ετών μαθήτευσε σε κάποιον ζωγράφο στο Μέχελεν που ειδικευόταν στα υδροχρώματα και στην τέμπερα. Εν συνεχεία εκπαιδεύτηκε για δύο χρόνια στη Χαϊδελβέργη και με την επιστροφή του έγινε δεκτός ως «δάσκαλος» στη Συντεχνία του Αγίου Λουκά του Μέχελεν.

Μετά την πτώση του καλβινιστικού Μέχελεν και την ισπανική κυριαρχία το 1572 έφυγε από τη γενέθλια πόλη του και έγινε «Δάσκαλος» στη Συντεχνία του Αγίου Λουκά της Αμβέρσας. Όταν, δέκα χρόνια αργότερα, και η Αμβέρσα περιήλθε υπό ισπανική κυριαρχία, ο Μπολ έφυγε από τη νότια Ολλανδία και ταξίδευσε, μέσω Μπέρχεν οπ Ζόομ, Ντόρντρεχτ και Ντελφτ φθάνοντας στο Άμστερνταμ, όπου και εγκαταστάθηκε ως τον θάνατό του.

Ανάμεσα στους μαθητές του συγκαταλέγονται ο θετός γιος του Φρανς Μπουλς, οι Γιόρις Χούφναχελ (Joris Hoefnagel), Γιάκομπ Σάβεραϊ (Jacob Savery) και Ρόμμερτ φαν Μπέφε (Rommert van Beve).

Λόγω του ότι τα υδροχρώματά του αναπαράγονταν ευρέως, άρχισε να δημιουργεί μικρογραφίες σε περγαμηνή, τεχνική που του απέφερε μεγάλη διεθνή πελατεία και σημαντικό εισόδημα. Επιπλέον, ο Μπολ δημιουργούσε και ελαιογραφίες, εικονογραφημένα χειρόγραφα, σχέδια και χαρακτικά. Δημιούργησε τοπία, μυθολογικές και βιβλικές σκηνές καθώς και σκηνές της καθημερινής ζωής.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*[[Web Gallery of Art]: Hans Bol]
*''Vermeer and The Delft School'', Πλήρης κατάλογος εκθεμάτων από το Μητροπολιτικό Μουσείο Τέχνης, στον οποίο υπάρχει υλικό για τον Χανς Μπολ (βλ. ευρετήριο)
**[http://libmma.contentdm.oclc.org/cdm/compoundobject/collection/p15324coll10/id/97318 Pieter Bruegel the Elder: Drawings and Prints]*, Πλήρης κατάλογος εκθεμάτων από το Μητροπολιτικό Μουσείο Τέχνης, στον οποίο υπάρχει υλικό για τον Χανς Μπολ (βλ. ευρετήριο)
*

Κατηγορία:Φλαμανδοί ζωγράφοι
Φελλός

μικρογραφία|δεξιά|Μη επεξεργασμένο πάνελ φελλού
Ο **φελλός** είναι υλικό που λαμβάνεται από το εξωτερικό τμήμα του φλοιού της Δρυός της φελλοφόρου (*Quercus suber*). Το πάχος του φελλού στο συγκεκριμένο δεντρο μπορεί να φτάσει τα 70 εκατοστά. Καλλιεργείται εκτενώς στην Πορτογαλία. Χαρακτηρίζεται από μικρό βάρος, ελαστικότητα, στεγανότητα, χημική αδράνεια και αντοχή. Οι ιδιότητες αυτές αποδίδονται στο κύριο συστατικό του φελλού, της σουβερίνης. Η σουβερίνη, γνωστή και ως φελλίνη, είναι ένα φυσικό πολυμερές που αποτελείται από εστέρες της γλυκερόλης με καρβοξυλικά οξέα, δικαρβοξυλικά οξέα, υδροξυοξέα, και κιναμμωμικά οξέα. Είναι αδιάλυτη σε όλους τους οργανικούς διαλύτες και στο νερό, γι'αυτό και προτιμάται για την παρασκευή πωμάτων για φιάλες οινοπνευματωδών ποτών. 

Η χρήση του φελλού στην εμφιάλωση είναι η πιο γνωστή, αλλά και η κύρια χρήση του υλικού. Χρησιμοποιείται ακόμη ως ακουστική και θερμική μόνωση σε διαμερίσματα, σε κάθε επιφάνεια (οροφή, πάτωμα, τοίχους) και για την κατασκευή πινάκων ανακοινώσεων. Από φελλό αποτελείται και το μπαλάκι που χρησιμοποιείται στο μπάντμιντον.

## Πηγές
Pereira, H. (2007). *Cork: Biology, Production and Uses.* Amsterdam. Elsevier.

## Παραπομπές


Κατηγορία:Υλικά φυτικής προέλευσης
Κατηγορία:Μη ξυλώδη δασικά προϊόντα
Κατηγορία:Δασικά προϊόντα
Κατηγορία:Ανατομία φυτών
Λέσλι Νίλσεν

μικρογραφία|260x260εσ|Με την Αν Φράνσις στην ταινία ''Απαγορευμένος πλανήτης'' (1956)
Ο **Λέσλι Ουίλιαμ Νίλσεν** (, 11 Φεβρουαρίου 1926 - 28 Νοεμβρίου 2010) ήταν Καναδός σατιρικός ηθοποιός.

## Φιλμογραφία

## Παραπομπές


Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αξιωματικοί του Τάγματος του Καναδά
Κατηγορία:Αμερικανοί κωμικοί
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Πολιτογραφημένοι πολίτες των Ηνωμένων Πολιτειών
Πολιορκία της Κωνσταντινούπολης (1203)

Η **πολιορκία της [[Κωνσταντινούπολη]]ς το 1203** έγινε για την παλινόρθωση του έκπτωτου αυτοκράτορα  Ισαάκιου Β΄ Άγγελου και του γιου του Αλέξιου Δ στον βυζαντινό θρόνο σηματοδοτώντας την κύρια έκβαση και την κατάληξη  της τετάρτης σταυροφορίας.

## Προοίμιο
Ο Ισαάκ Άγγελος έχασε τον θρόνο του το 1195 από τον αδελφό του, τυφλώθηκε και φυλακίστηκε και ο γιος του Αλέξιος το έσκασε το 1203 στην Ευρώπη. Έκανε συμφωνία με τους σταυροφόρους προκειμένου να επανέλθει ο πατέρας του στον θρόνο με έτσι η σταυροφόροι άλλαξαν κατεύθυνση προς την Κωνσταντινούπολη.

## Άλωση
Φαινόταν πιθανό ότι η  βυζαντινή πρωτεύουσα θα μπορούσε να αντισταθεί με επιτυχία στους Σταυροφόρους, των οποίων ο αριθμός δεν ήταν τόσο μεγάλος. Οι τελευταίοι, όμως, αποβιβάστηκαν στην ευρωπαϊκή ακτή και κατέλαβαν τον Γαλατά, έσπασαν την αλυσίδα που έκλεινε τον Κεράτιο κόλπο και εισχώρησαν σε αυτόν πυρπολώντας τα πλοία που βρίσκονταν εκεί. Ταυτόχρονα οι ιππότες επιτέθηκαν κατά της πόλης, που παρά την απεγνωσμένη αντίσταση, ιδιαίτερα από τους μισθοφόρους Βαράγγους, καταλήφθηκε τον Ιούλιο του 1203 από τους Σταυροφόρους.

Ο Αλέξιος Γ΄, που δεν είχε ούτε τη θέληση ούτε τη δύναμη να αντισταθεί, εγκατέλειψε την πόλη και διέφυγε παίρνοντας μαζί του το δημόσιο θησαυροφυλάκιο. Ο Ισαάκιος Β΄ Άγγελος απελευθερώθηκε από τη φυλακή και επανήλθε στον θρόνο, ενώ ο γιος του Αλέξιος που είχε φτάσει μαζί με τους Σταυροφόρους ανακηρύχθηκε συν-αυτοκράτορας (Αλέξιος Δ΄). Η πρώτη αυτή πολιορκία και κατάληψη της Κωνσταντινούπολης από τους Σταυροφόρους έγινε με σκοπό την αποκατάσταση του Ισαακίου Β΄ στον θρόνο. 

## Πρωτογενείς πηγές
* Ο Νικήτας Χωνιάτης ιστορικός του Βυζαντίου, κατέγραψε την καταστροφή της Κωνσταντινούπολης από τους Σταυροφόρους.
* Ο Γοδεφρείδος Βιλλαρδουίνος, σταυροφόρος με σημαντική επιρροή, παρών σε όλες τις αποφάσεις που οδήγησαν στην εξέλιξη της Δ' Σταυροφορίας, και ιστορικός.
* Ο Ρομπέρ του Κλαρύ (Robert de Cléry), σταυροφόρος από την Πικαρδία.
* Ο Πάπας Ιννοκέντιος Γ΄, μέσω της δριμύτατα επικριτικής επιστολής που έστειλε στον Επίτροπό του στην Ιερουσαλήμ, ο οποίος εγκατέλειψε τη θέση του για να υποστηρίξει τους Σταυροφόρους στην Κωνσταντινούπολη.

## Εξωτερικοί σύνδεσμοι
* 

Κατηγορία:Δ΄ Σταυροφορία
Κατηγορία:Φραγκοκρατία
Κατηγορία:Πολιορκίες της Κωνσταντινούπολης
Κατηγορία:Πολιορκίες των Σταυροφοριών
Άρτεμις 30

Το **Άρτεμις 30** (γνωστό και ως **Artemis 30**) είναι ένα ελαφρύ αντιαεροπορικό οπλικό σύστημα των 30mm, σχεδιασμένο και παραγόμενο από την ελληνική εταιρεία άμυνας, ΕΑΣ (πρώην ΕΒΟ), σε συνεργασία (στη σχεδίαση της βάσης πυροβόλου) με τη γερμανική εταιρεία KUKA. Οι Έλληνες σχεδιαστές του είναι ο Αναστάσιος Γεωργίου και ο Αθανάσιος Καλλιγέρης, οι οποίοι είχαν σχεδιάσει πολλά μέρη διπλών κανών για χρήση από τις Ελληνικές Ένοπλες Δυνάμεις στο Αιγαίο Πέλαγος. Το σύστημα ονομάστηκε από την αρχαία Ελληνική θεά του κυνηγιού, Άρτεμις.

Το *Άρτεμις 30* αποτελείται από διπλά αυτόματα κανόνια 30 χιλιοστών Mauser MK30 Μοντέλο F, συνδεδεμένα σε έναν μεγάλο κεντρικό γεμιστήρα τύπου τυμπάνου, όλα μαζί εδραιωμένα σε ένα τετράτροχο ρυμουλκούμενο όχημα. Το σύστημα έχει χωρητικότητα 500 φυσιγγίων έτοιμων προς βολή. Στην συνήθη του ανάπτυξη, έχει 6 συστοιχίες ανά πυροβολαρχία, μέγιστη εμβέλεια 8.400 μέτρων και ρυθμό πυρός 800 φυσίγγια ανά λεπτό, ανά κάνη.

Υψόμετρο Τόξο: -5 ° - + 85 ° 

Απαιτήσεις επάνδρωσης Δύο άτομα: 1 Gunner 1 Φορτωτής πυρομαχικών 

## Ιστορικό
Στον παρακάτω πίνακα ακολουθεί το ιστορικό της ανάπτυξης, παραγωγής και περαιτέρω βελίωσης του συστήματος:

## Χρήστες
* : σε περιορισμένη χρήση με 16 συστήματα από τον Στρατό Ξηράς το 2022.

### Πιθανοί μελλοντικοί χρήστες
* : το Άρτεμις 30 είναι ένα από τα υποψήφια συστήματα για την αντικατάσταση των 300 Ινδικών ZU-23-2 αντιαεροπορικών όπλων 23 χιλιοστών.

## Παραπομπές


## Πηγές
* 
* *Jane's Infantry Weapons* 2005-2006.
* *Jane's Land Based Air Defence* 2005-2006.

## Διαβάστε επίσης
* ARTEMIS 30: Μια Ιστορία με Πολλά Λόγια και Λίγα Έργα, του Γιώργου Χριστογιαννάκη
* Ordnance & Munitions Forecast - Archived Report - Artemis 30 Twin 30 mm Towed Anti-Aircraft Artillery System

## Βίντεο
* Δοκιμαστικές βολές ARTEMIS-30
* Αrtemis 30
*Σε παρέλαση
### Παρουσίαση του συστήματος από την ΕΒΟ
* Artemis 30 (1)
*Artemis 30 (2)

## Εξωτερικοί σύνδεσμοι
* Επίσημη ιστοσελίδας των Ελληνικών Αμυντικών Συστημάτων για το ''Άρτεμις 30'' 
* Επίσημη ιστοσελίδα της Πολεμικής Αεροπορίας για το ''Άρτεμις 30''
*  Δοκιμαστικές βολές ARTEMIS-30
*  https://www.youtube.com/watch?v=REqXm1NVVrw Αrtemis 30

Κατηγορία:Πυροβολικό
Κατηγορία:Στρατιωτικός εξοπλισμός της Ελλάδας
Κόσμος 124

Ο **Κόσμος 124** ( ή Ζενίτ-2 No.42 ήταν σοβιετικός κατασκοπευτικός δορυφόρος ο οποίος εκτοξεύτηκε το 1966. Ήταν ο τεσσαρακοστός δορυφόρος τύπου Ζενίτ-2 που στάλθηκε στο διάστημα. Είχε μάζα 4730 χιλιόγραμμα.

## Αποστολή
Εκτοξεύτηκε με πύραυλο«Βοσχόντ» από το κοσμοδρόμιο του Μπαϊκονούρ στις 14 Ιουλίου 1966 (10:33 UTC). Τέθηκε επιτυχώς σε χαμηλή περιγήινη τροχιά και στην συνέχεια έλαβε αριθμό στο σύστημα ονοματοδοσίας "Κόσμος", τον διεθνή προσδιοριστή  1966-064A καθώς και τον αριθμό 2325 στον Κατάλογο Δορυφόρων.

Την 16η Ιουλίου 1966 ο Κόσμος 124 είχε περίγειο 204 χλμ., απόγειο 284 χλμ., τροχιακή κλίση 51.7&nbsp;μοιρών. Μετά από οκτώ ημέρες η κάψουλα επανεισόδου, στην οποία βρίσκονταν το φιλμ, αποσυνδέθηκε από το σκάφος και επανήλθε στην ατμόσφαιρα. Προσεδαφίστηκε ομαλά με χρήση αλεξίπτωτων στις 22 Ιουλίου 1966.

## Δείτε επίσης
* Διαστημικές αποστολές το 1966

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1966
IC

Η συντομογραφία λατινικών χαρακτήρων **IC** ή **Ic** μπορεί να αναφέρεται:

*Ολοκληρωμένο κύκλωμα, IC (Integrated Circuit).
*Ιμπίριαλ Κόλετζ του Λονδίνου, (Imperial College).
*Indian (airline), αερομεταφορέας κατά IATA.
*InterCity, κατηγοριοποίηση σε αμαξοστοιχίες επιβατικών γραμμών μεγάλων αποστάσεων.

## Γεωγραφικοί προσδιορισμοί
*Κανάριες Νήσοι, (Islas Canarias), μία σειρά νησιών κατά ISO-3166
*Αϊόβα (πόλη), πόλη των ΗΠΑ.

## Αστρονομία
*Κατάλογος αντικειμένων, (Index Catalogue)
*Ως Ic, τύπος υπερκαινοφανών αστέρων
Βίλλεμ Μπάκερεελ

Ο **Βίλλεμ Μπάκερεελ** (φλαμανδικά *Willem Backereel*, αναφερόμενος και ως Guiliam Backereel, 1570, Αμβέρσα – 10 Αυγούστου 1626, Ρώμη) ήταν Φλαμανδός ζωγράφος τοπίων σε τεχνοτροπία μπαρόκ.

## Βίος
Σύμφωνα με τον Άρνολντ Χαουμπράκεν, ο οποίος επαναλαμβάνει τις πληροφορίες που αντλεί από το *Teutsche Academie* του Γιοάχιμ φον Σάντραρτ, ο Βίλλεμ Μπάκερεελ προερχόταν από σημαντική οικογένεια ζωγράφων που πάντα είχε κάποια μέλη της στη Ρώμη. Ο αδελφός του Βίλλεμ, Χίλλις Μπάκερεελ ζούσε μαζί του στη Ρώμη, αλλά επέστρεψε στην Αμβέρσα, όπου και αργότερα απεβίωσε. Και οι δύο αδελφοί ήταν γνωστοί ως τοπιογράφοι.

Σύμφωνα με το RKD, ο Βίλλεμ βρισκόταν στην Ιταλία από το 1605 και εντεύθεν, όπου διδάχθηκε ζωγραφική από τον μεγαλύτερο αδελφό του Χίλλις. Τα σχέδια που έφτιαξε στη Ρώμη και απεικονίζουν το Φλαβιανό Ανάκτορο, είναι παρόμοια με τα έργα των Κορνέλις φαν Πούλενμπουρχ (Cornelis van Poelenburch), Γιαν Άσσελαϊν (*Jan Asselijn*) και Γιάκομπ ντε Χέισχ (*Jacob de Heusch*).

Σύμφωνα με τον F.J. van den Branden, υπήρχε ένα «ορεινό τοπίο» με την υπογραφή «W. Bakereel» στο Μουσείο της Δρέσδης.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* Willem Backereel in the online edition of Sandrart’s “Teutsche Academie”
* Het Gulden Cabinet σελ. 108

Κατηγορία:Φλαμανδοί ζωγράφοι
Μάρκος Παλαιολόγος Ιάγαρης

Ο **Μάρκος Παλαιολόγος Ιάγαρης** ή **Ίαγρος** ήταν Βυζαντινός αριστοκράτης και διπλωματικός απεσταλμένος.

Κάνει για πρώτη φορά την εμφάνισή του στην Κωνσταντινούπολη το 1401, όπου και χαρακτηρίζεται ως *οικείος* του Αυτοκράτορα. Το 1417, πιθανώς εστάλη σε διπλωματική αποστολή στους Ενετούς του Μωριά. Το 1422 και, εκ νέου, το 1429 εστάλη από τον Αυτοκράτορα Ιωάννη Η΄ Παλαιολόγο ως απεσταλμένος στον Οθωμανό Σουλτάνο Μουράτ Β΄. Εκείνη την περίοδο κατείχε το σχετικά χαμηλό αξίωμα του *[[πρωτοβεστιαρίτης|πρωτοβεστιαρίτη]]*, ωστόσο σύντομα προβιβάστηκε ως *[[πρωτοστράτωρ]]*, ενώ, αργότερα, στο υψηλόβαθμο αξίωμα του *[[Μέγας στρατοπεδάρχης|μέγα στρατοπεδάρχη]]*, το οποίο και κατείχε, ήδη, προ της διπλωματικής αποστολής του το 1430 προς τον Πάπα Μαρτίνο Ε΄. Κατά την επιστροφή του από την αποστολή του προς τον Πάπα, κατόπιν σχετικών διαταγών του Αυτοκράτορα, αναβάθμισε τον Θωμά Παλαιολόγο στο αξίωμα του Δεσπότη στον Μωριά. Ηγήθηκε ακόμη δύο διπλωματικών αποστολών εκτός Βυζαντινής Αυτοκρατορίας, μία το 1433 προς τον Πάπα Ευγένιο Δ΄, καθώς και μία το 1438 στη Βενετία.

Σύμφωνα με τον Ροντόλφ Γκιγιάν, ήταν νυμφευμένος με αγνώστων στοιχείων δεσποινίδα, η οποία καταγόταν από την οικογένεια των Πετραλίφα, ενώ θεωρείται αρκετά πιθανό ο ίδιος να ήταν αδερφός έτερου υψηλόβαθμου αξιωματούχου, του Μανουήλ Παλαιολόγου Ιάγαρη.

## Παραπομπές


## Πηγές
* 
* 

Κατηγορία:Βυζαντινοί διπλωμάτες
Κατηγορία:Πρωτοστράτορες
Κατηγορία:Βυζαντινοί του 15ου αιώνα
Μαρκος
Μπράιαν Αχέρν

[μικρογραφία|260x260εσ|Με την [Κάρολ Λόμπαρντ (κέντρο) και την Αν Σίρλεϊ στην ταινία *Νυχτερινή ικεσία* (1940)]]
[μικρογραφία|324x324εσ|Με την Πίπα Σκοτ στην τηλεοπτική σειρά [Η Ζώνη του Λυκόφωτος (τηλεοπτική σειρά)|''Η ζώνη του λυκόφωτος'' (1960)]]
Ο **Μπράιαν Αχέρν** (αγγλικά: *William Brian de Lacy Aherne*, 2 Μαΐου 1902 - 10 Φεβρουαρίου 1986) ήταν Άγγλος ηθοποιός του θεάτρου και του κινηματογράφου, που γνώρισε μεγάλη επιτυχία στο Χόλιγουντ.

Το 1910, έκανε την πρώτη του εμφάνιση στο θέατρο. Η πρώτη ομιλούσα ταινία που συμμετείχε ήταν το 1931, στο *Madame Guillotine*. Μετά από διάφορες βρετανικές παραγωγές έπαιξε και στο Χόλιγουντ σε πρωταγωνιστικούς ρόλους όπως το *Γλεντώ τη ζωή μου*, αλλά και το άκρως επιτυχημένο *[[Ζητούνται αλήτες]]*.  Υπήρξε, επίσης, και υποψήφιος για Όσκαρ στον ρόλο του στην ταινία *[[Χουαρέζ (ταινία)|Χουαρέζ]]*, ως Μαξιμιλιανός Α΄ του Μεξικού, ενώ έκανε και εμφανίσεις και στην τηλεόραση.

Ο Άχερν πέθανε στη Φλόριντα των ΗΠΑ, σε ηλικία 83 ετών, από ανακοπή καρδιάς, επίσης, τιμήθηκε με αστέρι, στη Λεωφόρο της Δόξας στο Χόλιγουντ.

## Φιλμογραφία

## Παραπομπές


## Εξωτερικοί σύνδεσμοι
*  Brian Aherne στο British Film Institute
* Brian Aherne as Julian Gordon in Shooting Stars (video clip, appearance at 2:55m)  στο British-Pathé

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί βωβών ταινιών
Κατηγορία:Άγγλοι ηθοποιοί τηλεόρασης
Πανελλήνιο Πρωτάθλημα Πάλης 2008

Το **Πανελλήνιο Πρωτάθλημα Ελευθέρας Πάλης 2008** ήταν η 48η διοργάνωση ανδρών και η 17η γυναικών, του Πανελληνίου Πρωταθλήματος Ελευθέρας Πάλης Ανδρών και Γυναικών, που διεξήχθη υπό την εποπτεία της Ελληνικής Ομοσπονδίας Φιλάθλων Πάλης. Το πρωτάθλημα πραγματοποιήθηκε στο Ιβανώφειο Κλειστό Γυμναστήριο, στη Θεσσαλονίκη στις 14 Δεκεμβρίου του 2008. Πρωταθλήτρια ομάδα στους άνδρες και στις γυναίκες αναδείχθηκε ο Γ.Σ. Ηρακλής Θεσσαλονίκης, με 63 βαθμούς και ο Α.Ο. Ευπιρίδαι Άνω Λιοσίων με 25 βαθμούς αντίστοιχα. 

Είκοσι επτά σύλλογοι κέρδισαν μετάλλια. Την πρώτη θέση κατέκτησε ο Γ.Σ. Ηρακλής Θεσσαλονίκης με τέσσερα χρυσά. Ο Ηρακλής συνέλεξε επίσης ένα ασημένιο και δύο χάλκινα, στην κορυφή του πίνακα μεταλλίων με επτά συνολικά. Ο Α.Ο. Ευπιρίδαι Άνω Λιοσίων τερμάτισε στη δεύτερη θέση, με δύο χρυσά, δύο ασημένια και ένα χάλκινο. Την τρίτη θέση κατέκτησε ο Γ.Ο. Μακεδόνες με δύο χρυσά και δύο ασημένια.

## Κάτοχοι μεταλλίων
### Ελευθέρα πάλη
#### Ανδρών
2006 | 2007 | 2008 | 2009 | 2010

#### Γυναικών
2006 | 2007 | 2008 | 2009 | 2010

## Πίνακας μεταλλίων
### Ελευθέρα πάλη

## Βαθμολογία
### Ελευθέρα πάλη

## Παραπομπές


Κατηγορία:Αθλητικά γεγονότα του 2008
Κατηγορία:Πανελλήνιο Πρωτάθλημα Ελευθέρας Πάλης
Κατηγορία:Διοργανώσεις ελευθέρας πάλης στη Θεσσαλονίκη
Κατηγορία:Διοργανώσεις ελληνορωμαϊκής πάλης στη Θεσσαλονίκη
Κατηγορία:Πανελλήνιο Πρωτάθλημα Ελληνορωμαϊκής Πάλης
Κόσμος 1629

Ο **Kosmos 1629** ( ήταν Σοβιετικός δορυφόρος έγκαιρης προειδοποίησης του προγράμματος αντιβαλλιστικής άμυνας Oko. Σχεδιάστηκε για να ανιχνεύει εκτοξεύσεις πυραύλων με οπτικό τηλεσκόπιο και αισθητήρα υπερύθρων.

## Αποστολή
Εκτοξεύτηκε από το κοσμοδρόμιο του Μπαϊκονούρ με πύραυλο Πρότον-Κ την 21η Φεβρουαρίου 1985 (07:57 UTC). Τέθηκε επιτυχώς σε γεωσύγχρονη τροχιά και στη συνέχεια έλαβε αριθμό στο σύστημα ονοματοδοσίας "Κόσμος" και τον διεθνή προσδιοριστή 1985-016A. Η Διοίκηση Διαστήματος των ΗΠΑ του ανέθεσε τον αριθμό 15574 στον Κατάλογο Δορυφόρων. Ο Κόσμος 1629 παρέμεινε επιχειρησιακός για δύο χρόνια περίπου.

## Δείτε επίσης
* Διαστημικές αποστολές το 1985

## Παραπομπές




Κατηγορία:Δορυφόροι Κόσμος
Κατηγορία:Διαστημικές αποστολές το 1985
The Very Best of Jethro Tull

Το **The Very Best of Jethro Tull** είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 14 Μαΐου 2001 μέσω της δισκογραφικής εταιρίας "Chrysalis Records".

Η επιλογή των κομματιών που αποτελούν την συγκεκριμένη κυκλοφορία πραγματοποιήθηκε από τον τραγουδιστή των Jethro Tull, Ίαν Άντερσον και περιλαμβάνει τραγούδια από όλη την δισκογραφία του συγκροτήματος.

## Λίστα Τραγουδιών
* *Όλα τα κομμάτια είναι συνθέσεις του [[Ίαν Άντερσον]], εκτός αν σημειώνεται διαφορετικά.*

## Θέσεις τσαρτ
***The Very Best of Jethro Tull*** *(άλμπουμ)*

***Επίσημη κυκλοφορία: [[14 Μαΐου]] [[2001]]***

## Μέλη των Jethro Tull
Οι μουσικοί οι οποίοι ηχογράφησαν το "*The Very Best of Jethro Tull*" ήταν οι εξής:
* **[[Ίαν Άντερσον]]** - φωνητικά, φλάουτο, σαξόφωνο, μαντολίνο, κιθάρα
* **[[Μπάριμορ Μπάρλοου]]** - τύμπανα
* **[[Μάρτιν Μπαρ]]** - ηλεκτρική κιθάρα
* **Κλάιβ Μπάνκερ** - τύμπανα
* **Τζέρι Κόνγουεϊ** - τύμπανα
* **Τζέιμς Ντάνκαν** - τύμπανα
* **[[Ντον Πέρι]]** - τύμπανα
* **Τζον Έβαν** - πιάνο
* **Πήτερ-Τζον Βετές** - πλήκτρα
* **Άντι Γκίντινγκς** - πλήκτρα
* **Τζον Ο' Χάρα** - πλήκτρα
* **Ντέιβιντ Πάλμερ** - πλήκτρα
* **[[Τζον Γκλάσκοκ]]** - μπάσο
* **Ντέιβιντ Γκούντιερ** - μπάσο
* **[[Τζέφρι Χάμοντ]]** - μπάσο
* **Τζόναθαν Νόις** - μπάσο
* **Ντέιβ Πεγκ** - μπάσο

## Παραπομπές


## Πηγές
* The Very Best of Jethro Tull - Jethro Tull | Songs, Reviews, Credits, Awards | AllMusic
* Jethro Tull - The Very Best of Jethro Tull at Discogs
* JETHRO TULL The Very Best of Jethro Tull reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2001
Κατάλογος Πριγκίπων του Λίχτενσταϊν

Στην ιστορία του Πριγκιπάτου του Λίχτενσταϊν έχουν υπάρξει 15 κυρίαρχοι Πρίγκιπες-μονάρχες. 

Ο σημερινός Πρίγκιπας του Λίχτενσταϊν είναι ο Ιωάννης-Αδάμ Β΄, ο οποίος ανέλαβε τα καθήκοντά του στις 13 Νοεμβρίου 1989.

Ο Γιος του Ιωάννη Αδάμ Β΄, ο Κληρονομικός Πρίγκιπας, Άλοϋς είναι από τις 15 Αυγούστου 2004, Αντιβασιλέας του Λίχτενσταϊν.

## Κατάλογος Πριγκίπων

## Εξωτερικοί σύνδεσμοι
*Η Πριγκιπική Οικογένεια του Λίχτενσταϊν (Επίσημη ιστοσελίδα)
*Η Γενεαλογία της Πριγκιπικής Οικογένειας
*Ο Κατάλογος των Πριγκίπων

## Δείτε επίσης
* Οίκος του Λίχτενσταϊν

Λίχτενσταϊν